text: Hurtig reaktion fra vidne redder mand fra iskoldt havnebassin
  14 april 2019 kl. 05.37
  En mand faldt lørdag aften i vandet ved marinaen i Sønderborg. Et vidne så det ske og reagerede hurtigt.
  En mand faldt lørdag aften i vandet ved Marina Allé i Sønderborg,  skriver Syd- og Sønderjyllands Politi på twitter.
  Heldigvis reagerede et vidne hurtigt og kunne fra en bådebro holde fast i mandens arm til politiet kom.
  Betjentene fik hurtigt trukket den nu ret kolde og våde mand op. Den uheldige måtte dog en tur på sygehuset for at få varmen igen, men er ellers, i følge politiet, uskadt.
  